CELEX: 62008TN0523
Language: hu
Date: 2008-12-01 00:00:00
Title: T-523/08. sz. ügy: 2008. december 1-jén benyújtott kereset – Agatha Ruiz de la Prada de Sentmenat kontra OHIM – Mary Quant Cosmetics Japan (AGATHA RUIZ DE LA PRADA)

7.2.2009   
            
            
               HU
            
            
               Az Európai Unió Hivatalos Lapja
            
            
               C 32/46
            
         2008. december 1-jén benyújtott kereset – Agatha Ruiz de la Prada de Sentmenat kontra OHIM – Mary Quant Cosmetics Japan (AGATHA RUIZ DE LA PRADA)
   (T-523/08. sz. ügy)
   (2009/C 32/88)
   A keresetlevél nyelve: spanyol
   Felek
   
      Felperes: Agatha Ruiz de la Prada de Sentmenat (Madrid, Spanyolország) (képviselő: R. Bercovitz Álvarez, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Mary Quant Cosmetics Japan Ltd (Tokió, Japán)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a megtámadott határozat 1. és 3. pontját, és ehelyett hozzon olyan határozatot, amelynek értelmében a nizzai osztályozás 3. osztályának valamennyi bejelentett áruja (beleértve a „szappanokat, illatszereket, illóolajokat, kozmetikai cikkeket, hajmosó szereket”) tekintetében engedélyezik a 3 291 234 sz. közösségi védjegybejelentésben foglalt védjegy lajstromozását, és a felszólalási eljárás költségeinek viselésére a MARY QUANT Cosmetics Japan Ltd-et kötelezik;
            
         
               —
            
            
               az Elsőfokú Bíróság az alperest, valamint az eljárásban esetlegesen beavatkozóként vagy támogatóként fellépő feleket kötelezze a jelen eljárás költségeinek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: világoszöld alapon rózsaszín, sárga közepű virágot megjelenítő, az AGATHA RUIZ DE LA PRADA feliratot tartalmazó ábrás védjegy a többek között a 3., 5., 14. és 21. osztályba tartozó áruk tekintetében – 3 291 234. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: MARY QUANT Cosmetics Japan Ltd.
   
      A hivatkozott védjegy vagy megjelölés: fekete színű, fehér körvonallal szegélyezett fekete közepű virágot megjelenítő ábrás védjegy: brit védjegyek a 3. és 5. osztályba tartozó áruk tekintetében; és közösségi védjegy a 3. és 21. osztályba tartozó áruk tekintetében.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezésnek részben helyt adott.
   
      Jogalapok: a közösségi védjegyről szóló 40/94/EK rendelet 8. cikke (1) bekezdése b) pontjának téves alkalmazása.